**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

**Broj**: **07-11-5-8088/20**

**Dana : 08.03.2021. godine**

Na osnovu člana 70 stav (3), člana 33. Stav (1) tačka b) i člana 34. Zakona o javnim nabavkama ("Službeni glasnik Bosne i Hercegovine" broj 39/14, nakon provedenog Konkursa za izradu idejnog arhitektonsko-urbanističkog i pejzažnog rješenja uređenja javnih površina u ulici 511. SBB i Trga Alije Izetbegovića u Bosanskoj Krupi, na prijedlog Konkursne komisije, Općinski načelnik d o n o s i:

**ODLUKU**

**o izboru nagrađenih učesnika konkursa za izradu idejnog arhitektonsko-urbanističkog i pejzažnog rješenja uređenja javnih površina u ulici 511. SBB i Trga Alije Izetbegovića u Bosanskoj Krupi**

**I** Usvaja se prijedlog Konkursne komisije u provedenom postupku Konkursa za izradu idejnog arhitektonsko-urbanističkog i pejzažnog rješenja uređenja javnih površina u ulici 511. SBB i Trga Alije Izetbegovića u Bosanskoj Krupi.

**II** Proglašavaju se učesnici konkursa kojima se dodjeljuju nagrade, kako slijedi:

**1. NAGRADA** u vrijednosti od **2.000,00 KM**, radu pod šifrom: AB1442, autora**: „BIS TIP” doo Sarajevo**

**2. NAGRADA** u vrijednosti od **1.200, 00 KM**, radu pod šifrom: DM0927, autora **Maja Ibrahimpašić ma.arh i Danijela Jelić, ma.arh**

**3. NAGRADA** u vrijednosti od **800,00 KM**, radu pod šifrom: DV4000, autora: **„STUDIO DVA” d.o.o Sarajevo**

**III** Autori nagrađenih rješenja dužni su da u roku od 5 (pet) dana od dana zaprimanja ove Odluke o izboru nagrađenih radova dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. Zakona o javnim nabavkama, ukoliko iste nisu dostavili u sastavu konkursne dokumentacije.

**IV**  Sa autorima nagrađenih konkursnih radova zaključiti će se Ugovor i isplatiti nagrade na temelju Ugovora i uslova iz tenderske dokumentacije, po proteku od 15 (petnaest) dana od dana pravosnažnosti ove Odluke.

**V** Odluka o izboru nagrađenih učesnika konkursa objavit će se na web stranici www.opcinabosanskakrupa.ba istovremeno sa upućivanjem ponuđačima koji su učestvovali u postupku javne nabavke, u skladu sa članom 70 stav (6) i članom 71. Zakona o javnim nabavkama BiH.

**O b r a z l o ž e nj e**

Postupak javne nabavke proveden je putem konkursa za izradu idejnog rješenja, a pokrenut je na osnovu Odluke o pokretanju postupka javne nabavke broj 31.12.2020. godine.

Procijenjena vrijednost javne nabavke sa uračunatim PDV-om je: 4.000, 00 KM.

Obaviještenje o javnoj nabavci broj: 1272-6-2-175-3-115/20 od 31.12.2020. godine - objavljeno na portalu JN i ispravka za obavještenje o nabavci broj1272-6-2-175-8-6/21 od 03.02.2021. godine u „Službenom glasniku BiH“, broj: 1/21 od 08.01.2021 i 8/21 od 5.2.2021. godine.

Konkursna Komisija je imenovana Rješenjem Općinskog načelnika broj: 01-04-8091/20 od 31.12.2020.godine .

Konkursna Komisija je konstatovala da je do 25.02.2021.godine do 1100sati pristiglo 3 (tri) rada sa slijedećim redoslijedom pristizanja i slijedećim šiframa prispjelih konkursnih radova:

|  |  |  |  |
| --- | --- | --- | --- |
| R. br | Šifra konkursnog rada | Datum prijema | Sat prijema |
|  | DV4000 | 22.02.2021. godine | 12:30 |
|  | DM0927 | 25.02.2021. godine |  9:23 |
|  | AB1442 | 25.02.2021. godine | 10:06 |

Konkursna komisija je utvrdila da su svi radovi predati blagovremeno i dostavljeni u neprozirnoj, zatvorenoj, bijeloj koverti, formata A3, sa identifikacionom šifrom u uglu omota, koja se upisuje u desnom gornjem uglu omota (sastoji se od dva velika slova i četiri broja ) sa naznakom naziva predmetne javne nabavke, na sredini.

Konkursna Komisija na I sjednici pristupila otvaranju i pregledu radova(KOVERTA –“**Konkursni rad**”) u skladu sa zahtjevanim u tački 8 konkursne dokumentacije, a koji je obuhvatao slijedeće:

- Tekstualno dio - obrazloženje sa precizno definiranim glavnim aspektima konceptualnog rješenja, analizama, razvojem ideje, objašnjenjem vizualnog i interaktivnog karaktera prostora. Tekstualni dio mora biti uvezan u formatu A4 u 4 (četiri) primjerka. Uz tekstualni dio treba priložiti i popis svih priloga konkursnog rada.

- Grafički dio - prilozi u adekvatnoj razmjeri, uvezani i formatirani na A4 u 4 (četiri)primjerka, koji su potrebni za razumijevanje rada. Prezentacija idejnog rješenja uključuje idejno urbanističko-pejzažno i arhitektonsko rješenje: situacioni prikaz parcele sa okruženjem (postojeće i planirano), urbanističko rješenje sa parternim i hortikulturnim uređenjem, saobraćajno rješenje, planove rasvjete, karakteristični presjeci i pogledi, idejno rješenje – redizajn fasade objekata, situaciju sa rasporedom i prijedlogom tipa mobilijara, detalji, prijedlog faznosti gradnje i procjena troškova gradnje i ostali prilozi po izboru autora (skice, 3D vizualizacija, po mogućnosti video prezentacija).

- Finansijski dio - prijedlog faza gradnje i procjena troškova gradnje kroz tabelarni prikaz, koji će biti uvezan zajedno sa tekstualnim dijelom u 4 (četiri) primjerka.

- Projketno-tehnička dokumnetacija mora biti izrađena u printanom obliku i elektronskom zapisu u .dwg formatu(grafika) i PDF, WORD i exel (tekstualni dio). Pojedinačni projekti u printanom obliku trebaju biti uvezani u mape složene u A4 format i predane u 4 (četiri) primjerka.

Komisija je izvršila pregled svih dostavljenih radova po zahtjevanom u tački 8 konkursne dokumentacije i

konstatovala da su pristigli konkursni radovi formalno zadovoljili traženo konkursnom dokumentacijom i sadrže Tekstualni dio, Grafički dio, Finansijski dio i projektno-tehnički dokumnetaciju kako je traženo tačkom 8. konkursne dokumentacije.

Konkursna Komisija je konstatovala da će se sva tri pritigla konkursna rada uzeti u razmatranje, sa redoslijedom pristizanja i slijedećim šiframa prispjelih konkursnih radova:

|  |  |
| --- | --- |
| **Redni****broj** | **Šifra konkursnog rada** |
| 1. | DV4000 |
| 2. | DM0927 |
| 3. | AB1442 |

Na nastavku sastanka dana 02.03.2021. godine u 8:00 sati, Konkursna Komisija je uzela u pregled svaki konkursni rad prema kritirijima za ocjenjivanje radova, po tački 6. Konkursne dokumentacije poredanih po značaju:

1. Originalnost i inovativnost ideje ………………………………………...………(0-20 bodova)
2. Prostorna usklađenost sa postojećim ambijentom–arhitektonsko-pejzažna..(0-20 bodova)
3. Estetska i oblikovna rješenja……………………………………………………..(0-20 bodova)
4. Izvodljivost predloženog rješenja…………………………………….....……… (0-20 bodova)
5. Racionalnost i ekonomičnost rješenja (usklađenost kreativnih i komercijalnih aspekata) (0-20 bodova)

Konkursna komisija je u toku evaluacije idejnih rješenja poštovala pravile struke iz oblasti arhitekture, urbanizma i hortikulture, te kriterija sadržanih u konkursnoj dokumentaciji, te na osnovu toga i analizirala konkursne radove i izvršila bodovanje svakog rada od strane svakog člana Komisije, te o tome sačinila konačnu tabelu za ocjenjivanje sa ukupnim bodovima za svakog kandidata, i to kako slijedi:

|  |  |  |
| --- | --- | --- |
| **Redni****broj** | **Šifra konkursnog rada** | **Ukupan broj bodova** |
| **1.** | **AB1442** | **76** |
| **2** | **DM0927** | **71** |
| **3.** | **DV4000** | **57** |

Rad Konkursne Komsije je također obuhvatao i utvrđivanje prednosti, nedostataka i rangiranje konkursnih radova, koje čini sastavni dio Izvještaja o radu Konkursne Komisije.

Dana 05.03.2020. godine sa početkom u 12 00 sati i velikoj Sali Općine Bosanska Krupa Konkursna komisija je održala javno otvaranje koverte sa oznakom **„Autor“,** te prema šiframa povezivanje autora sa konkursnim radovima i to kako slijedi:

|  |  |  |
| --- | --- | --- |
| **Redni broj** | **Šifra konkursnog rada** | **Podaci o autoru/autorima** |
|  | DV4000 | Autor „STUDIO DVA” d.o.o Sarajevo |
|  | DM0927 | Autor Maja Ibrahimpašić ma.arh.Danijela Jelić, ma.arh. |
|  | AB1442 | Autor „BIS TIP” doo Sarajevo |

Javnom otvaranju se pristupilo nakon sačinjavanja Zapisnika o pregledu i ocjeni konkursnih radova i izvještaja o radu Konkursne komisije koji se odnosi na evaluaciju predloženih idejnih rješenja.

Na javnom otvaranju koverte „Autor“ nije bilo prisutnih učesnika.

Konkursna Komisija je nakon javnog otvaranja koverte sa oznakom „Autor“, pristupila povezivanju autora sa šiframa konkursnih radova , provjeri kvalifikovanosti ponuđača kako bi utvrdila da li su ponuđači ispunili formalno pravne uslove propisane u tenderskoj dokumentaciji.

Komisija je konstatovala slijedeće:

Ponude svih ponuđača, su prihvatljive jer ispunjavaju kvalifikacione uslove (lična sposobnost, sposobnost za obavljanje profesionalne djelatnosti) zahtjevane u tenderskoj dokumentaciji.

Nakon provjere kvalificiranosti ponuđača i prema izvještaja o radu Konkursne komisije u dijelu ocjene konkursnih radova kojim je izvršena ocjena konkursnih radova i sačinjena rang lista sa navedenim bodovima koja je prikazana u Tabeli sa sjednice Konkursne Komisije od 02.03.2021. godine, Komisija je nakon otvaranja koverte “Autor” povezala istu sa Konkusnim radom.

Konačna rang lista:

|  |  |  |  |
| --- | --- | --- | --- |
| R. br | Šifra konkursnog rada | Ukupan broj bodova | Podaci o autoru/autorima |
|  | AB1442 | **76** | Autor „BIS TIP” doo Sarajevo |
|  | DM0927 | **71** | Autori Maja Ibrahimpašić ma.arhDanijela Jelić, ma.arh. |
|  | DV4000 | **57** | Autor „STUDIO DVA” d.o.o Sarajevo |

Konkursna Komsija imenovana u ovom postupku nabavke, na osnovu provedenog postupka i izvještaja o evaluaciji konkursnih radova, nakon otvaranja koverte “Autor” jednoglasno je predložila Općinskom načelniku da donese Odluku o odabiru i dodjeli nagrada učesnicima/kandidatima konkursa za izradu idejnog arhitektonsko-urbanističkog i pejzažnog rješenja uređenja javnih površina u ulici 511. SBB i Trga Alije Izetbegovića u Bosanskoj Krupi, kako slijedi:

|  |  |  |  |  |
| --- | --- | --- | --- | --- |
| **Redni** **broj** | **Šifra konkursnog rada** | **Ukupan broj bodova** | **Podaci o autoru/autorima** | **Iznos nagrade** |
|  | AB1442 | **76** | Autor „BIS TIP” doo Sarajevo | 2.000, 00 KM |
|  | DM0927 | **71** | Autor Maja Ibrahimpašić ma.arhDanijela Jelić, ma.arh. | 1.200, 00 KM |
|  | DV4000 | **57** | Autor „STUDIO DVA” d.o.o Sarajevo |  800, 00 KM |

U postupku donošenja ove Odluke, posebno su cijenjene činjenice da su Konkursna Komisija, pravilno i potpuno, izvršila ocjenu kvalificiranosti ponuđača te ocjenu prispjelih radova, shodno kriterijima iz tenderske dokumentacije i kriterija za ocjenu radova.

U postupku ocjene provedenog postupka Općinski načelnik nije našao razloge, nepravilnosti niti propuste u radu, koji bi eventualno bili osnov za neprihvatanje prijedloga Komisije.

Naime, u postupku je ocijenjeno da je Komisija u svemu pravilno postupila te da je izbor nagrađenih učesnika konkursa izvršen jednoglasno u skladu sa Zakonom o javnim nabavkama, podzakonskim aktima i tenderskom dokumentacijom.

**Pouka o pravnom lijeku:**

Protiv ove Odluke može se izjaviti žalba, najkasnije u roku od **10 (deset) dana** od dana prijema.

Žalba se izjavljuje Uredu za razmatranje žalbi Bosne i Hercegovine putem ugovornog organa u pisanoj formi. Žalba se podnosi u najmanje tri (3) primjerka.

Obrađivač:

Selma Bužimkić

 **OPĆINSKI NAČELNIK**

Dostaviti: Armin Halitović

1. „BIS TIP” doo Sarajevo
2. Maja Ibrahimpašić ma.arh

Danijela Jelić, ma.arh

1. „STUDIO DVA” d.o.o Sarajevo
2. U spis
3. a/a